section_heading: Mesolongi u vrijeme Grčkog rata za neovisnost
paragraph_text: Zbog izuzetnog junaštva stanovnika Mesolongija i teškog masakra nad njima, grad Mesolongi proglašen je za Hiera Polis (Sveti grad), i uživa poseban status u Grčkoj. U Mesolongiju je umro i slavni britanski pjesnik Lord Byron, veliki podupiratelj Grčkog ustanka, 1824. godine. U Mesolongiju je pokopano njegovo srce.